Prema pisanju Jutarnjeg lista Vlada je pokrenula inicijativu za pripremu novog zakonskog okvira o istospolnim zajednicama, prema kojem bi se u Hrvatskoj dozvolili gay brakovi. No premijer Zoran Milanović poručio je da se ipak radi o registriranom partnerstvu

'Mi smo govorili o registriranom partnerstvu, to je malo viši standard nego što trenutačno imamo, i to je bio dio našeg programa. To danas već predstavlja jedan srednji-niži europski standard. Dakle, postoje države koje imaju vrlo liberalna rješenja kao što su Španjolska, Francuska, Nizozemska i postoje države, kao mi u Hrvatskoj, koje imaju određenu vrstu civilnog partnerstva. Mislimo to dići, naročito u civilnopravnom smislu, na jednu višu razinu', prokomentirao je Milanović.